b'\n_START_ARTICLE_\nSorin Titel\n_START_SECTION_\nBiografi\n_START_PARAGRAPH_\nSorin Titels foreldre var Iosif Titel, notar, og Cornelia, hjemmev\xc3\xa6rende husmor. Etter at han mellom 1946 og 1953 bes\xc3\xb8kte gymnaset i Lugoj og i Caransebe\xc8\x99, begynte han \xc3\xa5 studere filmregi i ved Film- og teaterh\xc3\xb8yskolen i Bucure\xc8\x99ti. Ett \xc3\xa5r senere gikk han over til \xc3\xa5 studere filologi ved Universitetet i Bucure\xc8\x99ti. Men i 1956 ble han utvist fra universitetet fordi han hadde solidarisert seg med oppstanden i Ungarn. Han fikk lov \xc3\xa5 studere igjen, denne gangen ved Universitetet i Cluj i 1957, men ble frattatt denne retten igjen etter \xc3\xa9n m\xc3\xa5ned._NEWLINE_I 1957 debuterte han med novellen Drumul (\xc2\xabVeien\xc2\xbb) i tidsskriftet T\xc3\xa2n\xc4\x83rul scriitor (\xc2\xabDen unge forfatteren\xc2\xbb). I 1963 fikk han publisert sin f\xc3\xb8rste novellesamling, Copacul (\xc2\xabTreet\xc2\xbb). _NEWLINE_Mellom 1958 og 1964 var han vikarl\xc3\xa6rer i rumensk i byen Caransebe\xc8\x99 og i landsbyen C\xc3\xa2rpa (som n\xc3\xa5 heter Valea Timi\xc8\x99ului). I 1961 begynte han \xc3\xa5 studere igjen filologi, denne gangen ved fjernundervisning. Han ble ferdig med studiene i 1964. Mellom 1964 og 1971 var han redaksjonsansatt i tidsskriftet Scrisul b\xc4\x83n\xc4\x83\xc8\x9bean i Timi\xc8\x99oara (som senere skiftet navn til Orizont). Han ga ut flere romaner og ble medlem av Forfatterforeningen. I 1971 flyttet han til Bucure\xc8\x99ti, der han ble redaksjonsansatt i Rom\xc3\xa2nia literar\xc4\x83._NEWLINE_Han d\xc3\xb8de den 17. januar 1985 og er bisatt i Bellu-gravlund.'